
LA REFLUGO DE NIAJ LEA-oi 

Ni volas pensi, ke ĉiu konscia SAT-ano, de antaŭ kelkaj jaroj, sentas 
profundan maltrankvilon pro la disvolvo neoptimisma de nia Laborista 
Esperanto-Movado en la mondo. Gravas, ke ni agnosku la aŭtentan realon 
en kiu statas niaj LEA-oj, kiuj ne nur ne progresas, sed tre ofte la agado de 
la plej aktivaj apenaŭ preterpasas la limojn de modesta viglo ene de la marko 
de lokaj Grupoj. Kompreneble, kun la atentinda escepto de SAT-Amikaro, 
laste atinginta kontentigan stabilon. 

Tiu bedaŭrinda agnosko tute ne kaŝas kritikon al iu ajn gvidanto de 
niaj duonparalizitaj LEA-oj aŭ al la neambicia politiko neekspansiema de la 
SAT-P.K., nia celo antaŭ tia konstato tute simple pretendas rompi tiun 
politikan marasmon, instigi niajn plej fervorajn kamaradojn batali kontraŭ 
certa indiferento invadanta niajn mediojn, niajn sindikatojn, multajn el ni; 
kaj ĝenerale ni celas reveni al etoso idealiŝma de aliaj tagoj, kuraĝigi niajn 
kompanojn meti finan punkton al tiu ĉi jam longa etapo plena de pasivaj 
sintenoj kaj senentuziasmaj projektoj kaj agado... 

La problemo ampleksas ne nur la laboristojn esperantistajn, sed 
ĝenerale la tutan laboristan movadon, envolvitan en certa erozia rutino, kiu 
bremsas niajn impulsojn, kvankam ni hodiaŭ konkretigas nian komentarion, 
nian pripensadon, nur al la Laborismo Esperantista. Lenin, saĝa politikulo 
el pasinto, en unu el tiuj periodoj de idealismaj svenoj en la propraj vicoj, 
diris al siaj partianoj: "kiam oni ne progresas en nia politika celo kaj 
ekzistas certa konfuzo paraliziga en niaj vicoj, nepre oni devas rekomenci. 

reveni al la principoj, redifini niajn celojn"... Eble ni, laboristoj 
esperantistaj, vivas unu el tiuj periodoj, kaj jam venis la momento skui niajn 
hezitojn, repensi pri niaj principoj, pretigi novan strategion, unuvorte 
rekomenci... Kiu estas la sekvenda vojo? En HALE, envolvita nun 
en profunda krizo, ni devas rekomenci per organizado de nia estraro, starigo 
de nia propra Libro-Servo, reĝustigo de niaj kotizoj, solidara kunlaborado 
inter laboristaj bultenoj, planado de kursoj en sindikatoj kaj aliaj centroj, 
intensigo de niaj rilatoj kun la diversaj nun funkciantaj LEA-oj, fari nian 
eblon kongresi ktp. Kion ni bezonas por ekfunkciigi tiujn servojn? Tute 
simple, ke niaj HALE-membroj volonte informu la nunan provizoran 
estraron pri sia preteco deĵori en unu el tiuj postenoj nun vakantaj. Kiam 
ni ekscios pri la nombro de tiuj volontuloj, ni planos la komunan taskon. 

De la unua momento, kiam ni albordis la problemon pri la stagnado 
de nia Laborista Movado, ni konsideris prioritata la taskon pri revivigo de 
niaj LEA-oj, starigo de reto de SAT-asocioj kreante ilin kie ankoraŭ ne 
ekzistas, ambicia planado de komunaj propagando, eldonado kaj instruado; 
redifino de ideologiaj principoj pli koheraj kun nia epoko, kaj resume 
strukturi internacian laboristan movadon, kaj sen plu atendi meti jam la 
unuajn ŝtupojn por ke tiun kvazaŭ utopian programon oni rigardu sub 
aspekto pli realisma kaj plenumebla: 

Jam en la pragmata kampo de realaj faktoj kaj ne plu per ĵonglado 
de ideoj, ni sendis nian revuon al pluraj LEA-oj, kaj kelkaj el ili respondis 
sendante la siajn: “SAT-Amikaro”, “Liberecana Ligilo”, “Laŭte”, “SLEA- 
Informilo”, k.a. Tio jam signifas paŝon antaŭen, ĉar antaŭ nelonge ni, de 
tempo al tempo, sendis nian revuon al kelkaj LEA-oj, kaj nur densa silento 
venis kiel sola respondo. Ni petas tiujn laboristajn asociojn aŭ Grupojn, kiuj 
ankoraŭ ne ricevis nian gazeton, komuniki tion al ni, kaj plezure ankaŭ al 
ili ni sendos ĝin. 

Kompreneble, ke ni akceptas la proponon de unu el tiuj asocioj pri 
reprodukto de iu ajn el niaj plej interesaj artikoloj en ne gravas kiu el la 
gazetoj de nia SAT-familio. Mi aldonas ion kroman, “Sennaciulo” mem 
devus reprodukti la plej gravajn artikolojn de niaj revuoj, kiam iu ajn el ili 
estas sufiĉe interesa por meriti tion. La problemo de “Sennaciulo” estas 
sufiĉe grava, ĉar ĝi funkcias sen ĉefredaktoro. Kaj mi diras tion, ne kiel 
kritikon al la nuna ĉefredaktoro, sed tute kontraŭe, de la perspektivo de la 

redaktoro, do kun bedaŭro kaj doloro, ja mi mem estas ĉefredaktoro kaj ofte 
mi devas okupiĝi pri burokrataj taskoj kaj malatenti la redaktorajn. Mi estas 
certa, ke nia k-do redaktoro de “Sennaciulo” estas superŝutita per 
administraj taskoj, kiuj neniom koncernas la specifan taskon redaktoran. Se 
la gazetoj de niaj LEA-oj plialtiagas sian kvaliton, baldaŭ la problemo pri 
malabundo de ĉefartikoloj en “Sennaciulo” povus trovi adekvatan solvon. 
“Sennaciulo” devas signifi ion pli, multon pli, ol paĝoj kie niaj membroj 
debatas siajn respektivajn opiniojn! 

Ene de nia pragmata tuja funkciado, ni instigas la diversajn SAT- 
kolektivojn, kie ankoraŭ ne ekzistas Laborista Asocio, fari ĉion eblan por 
fondi ĝin. En ĉiu lando kie okazas SAT-kongreso, oni ne devus malprofiti 
la okazon por organizi LEA-on. Kial ne komenci senprokraste pretigi tiun 
en Slovenio, kie okazos la venonta kongreso? Kial, samlinie, ne pensi kaj 
fari nian eblon por fondo de LEA-o en Rusio en 1996? A1 la laboristaj 
gvidantoj de tiuj landoj, kaj precipe al la respektivaj Perantoj, ni sendas nian 
sugeston. Dezirinda estas kiel eble plej baldaŭ starigi reton de vivaj LEA-oj 
en ĉiuj anguloj de la tero, eĉ la plej malproksimaj. 

Paralele al tiuj unuaj impulsoj, kiuj devas transformi en realon la 
starigon de laboristaj asocioj (kaj ni insistos pri tiu komuna celo), ni nepre 
devos okupiĝi pri nia idearo, nia laborista idearo: niaj sindikatoj 
burokratiĝis, kaj tio estis la sola signo de modernigo de niaj reprezentantoj; 
la laboristoj ne tro atentas pri la aktualaj problemoj de nia socio kaj uzas 
ankoraŭ rimedojn kaj solvojn elpensitajn en la pasinta jarcento kaj komenco 
de la nuna. Renovigo de niaj sociaj sistemoj estas absoluta neceso. Solidara 
politiko favora al la plej malfortaj homoj urĝas. Alia grava problemo 
koncernas tiujn el niaj kompanoj, kiuj sin lasas treni de regresemaj naciismaj 
ideoj. Ni ne povas toleri la progreson de perfortaj sistemoj, kiuj ĉe la sojlo 
de la 2 1 a jc. revas ankoraŭ pri starigo de limoj kaj aliaj baroj inter la homoj. 
Mi konkrete aludas la naciismon kaj la naciistojn: La naciismoj estas 
ĝisfunde perversaj kaj nur detruon kaj morton prezentas kiel novaĵon. Kiel 
en tiu ĉi momento en Centra Eŭropo kie ili aperis sub civilizita masko, aŭ 
tiu pli primitiva en Burundi. Kaj en aliaj lokoj de nia planedo... 

Ni ne rezignacias al pasiveco antaŭ la problemoj de la laboristaro 
nek antaŭ la violento de la regresemaj naciismoj. 

Antonio Marco Botella 

KAŬZOJ DE LA HISPANA [NTERCIVITANA MILITO 

En la riĉa bibliografio kaj dokumentaro pri la hispana intercivitana 
milito, ekzistas atentinda parto de dokumentoj verkitaj tuj post la fino de la 
konflikto, kiuj okupiĝis pri la kaŭzoj de tiu interfrata milito, kies rezulto 
preterpasas la teruran ciferon de pli ol unu miliono da mortintoj, krom 
perdoj de homaj rajtoj kaj agresoj gravaj kontraŭ la kulturo kaj civilizacio. 

Inter la plej elstaraj homoj verkintaj pri tiu interesa socia temo estas 
Don Manuel Azana y Diaz, hispana advokato, politikisto, lasta Prezidento 
de la Dua Hispana Respubliko kaj unu el la plej gravaj intelektuloj de sia 
epoko. 


Don Manuel Azana estis la plej fidela reprezentanto de tiu 
respublikana reĝimo naskiĝinta la 14an de aprilo 1931. Liberala politikulo, 
li aspiris starigi en nia lando liberalan burĝan revolucian programon similan 
al tiu reganta en Francio laŭlonge de la 19-a jarcento, kaj konkrete tre 
similan al tiu de la Tria Franca Respubliko. Kiel politikulo, li apartenis al 
la revolucia komitato aktivinta kontraŭ la monarkio en 1930, partoprenis en 
la provizora registaro kiel ministro tuj post la triumfo de la Respubliko 
(1931), refondis sian partion per maldekstraj elementoj kaj montriĝis ĉiam 
kiel unu el la plej brilaj oratoroj en la Parlamento. Fine, li atingis la plej 
altan ŝtatan postenon: Prezidento de la Respubliko. 

Don Manuel ekziliĝis en Francio post la malvenko de la 
respublikanaj trupoj en la t.n. “Ebro-batalo”, kaj demisiis kiel Prezidento tuj 
post la honta agnosko de la Franco-reĝimo fare de Francio kaj Anglio, kiuj 
fakte tiel legitimis ribelon de generaloj kontraŭ reĝimo leĝe balotita de la 
hispana popolo. 

Jam de la komenciĝo de sia ekzilo, Azana verkis serion da sociaj kaj 
politikaj artikoloj pri Hispanio kaj la intercivitana milito, kaj unu el ili, kiun 
sufiĉe grava, kiun ni nun komentas, analizis la kaŭzojn de la hispana milito. 

Laŭ li, du gravaj kaŭzoj ekzistis por okazigi la hispanan militon: unu 
de interna karaktero kun profundaj radikoj en la strukturoj politikaj kaj sociaj 
de nia lando; kaj alia kun specifa karaktero eksterlanda. 

Sub ambaŭ vidpunktoj, li donis jenajn eksplikojn kiel kaŭzojn de la 

hispana milito: 

a) La malekvilibro inter hispanaj regionoj, inter la grandaj urboj, Vilaĝoj 
kaj kamparo. Ekzistas gravaj kontraŭdiroj en la hispana socio, kies 
violentaj kontrastoj tute ne ebligas harmonian regadon kaj 
administradon. Ekzemple, dum certaj grandaj urboj ĝuas altan 
vivnivelon, similan al tiu de plej komfortaj kaj riĉaj landoj, en aliaj 
lokoj, ne malproksime de tiuj urboj, eble nur kelkajn kilometrojn, 

vilaĝanoj kaj modestaj kamparanoj vivas en terura mizero, sub 
kondiĉoj similaj al tiuj de la 15a jc. 

Tiu malkvilibro ampleksis ne nur la materialan aspekton sed ankaŭ 
la kulturan kaj religian. Ekz. laŭ religia vidpunkto, ekzistas atentinda 
amaso da agnostikuloj kaj samtempe ankaŭ konstateblas elmontroj de 
superstiĉo kaj religia fanatikismo. 

Alia grava malekvilibro observeblas en la neracia distribuo de 
riĉaĵoj: ĉe la nordokcidentaj provincoj ekzistas grava dispecigo de 
laborgrundo, laŭ tiom malgrandaj parceloj, ke ties produkto tute ne 
sufiĉas por nutri eĉ mem unusolan familion. Tute kontraŭe sed same 
nekonvene okazas ĉe la sudo kaj sudokcidento de Hispanio, kie 
tutpotencaj bienuloj mastras la produktivan grundon po parceloj ne 
malpli grandaj ol 14.000 hektaroj, kio fakte signifas la absolutan 
regadon de kompletaj vilaĝoj sub la premo de unu sola mano. 

b) Malprogreso en la popola instruadonesufiĉa industria malvolvo, 
malmoderniĝo de la banko kaj fmancorimedoj. 

c) Divido de la meza klaso inter ŝtatlaikismo kaj la petoj de proletaro 
klamanta revolucion. Tiusence, la meza hispana klaso agis simile kiel 
tiu en Eŭropo, kiu antaŭ la timo al socia revolucio apogis la faŝismon 
kiel rimedon por iom bremsi la socian revolucion. 

d) La ekonomia krizo de la jaro 1929, kiu okazigis malaltiĝon de 
eksportado kaj, tial, plialtiĝon de senlaboreco. Azana, en tiu ĉi punkto 
estas sufiĉe eksplikodona: «paraliziĝo de la negocoj, doganobaroj, 
komercoreduktiĝo, fermo de minoentreprenoj, paraliziĝo de la 
konstruado, deficito konstanta de la fervojo pro la rivaleco de la 
aŭtomobilo, resume, regreso de la nacia ekonomio al katastrofa punkto 
nefacile solvebla». 

Firma bremsado de 
enmigradopolitiko fare de 
iberoamerikaj landoj, kiu 
malebligis la elmigradon al 
Sud-Ameriko de 100.000 
hispanaj laboristoj ĉiujare. 

Proletara opozicio al la 
reformoj proponitaj de la 
respublikana reĝimo, kiuj, 
akcepteblaj por la burĝaj 
respublikanoj, tute ne interesis 
la proletaron. 

Senstabiliĝo de la publika 
ordo. 

h) La eksterlanda helpo estis definitiva por decidigi la intercivitanan 
militon. Dum Italio kaj Germanio malavare helpis diplomate kaj per 
armiloj la ribelintojn, Francio kaj Anglio trompis ĉiujn esperojn de la 
demokratoj, kaj montriĝis sufiĉe perfidaj al la legitimeco kaj demokrataj 
principoj. La genufleksa politiko de francoj kaj angloj antaŭ la perforto 
nur ilian propran sklavigon meritis. 

i) A1 tiuj kaŭzoj, Azana aldonas unu plian sufiĉe gravan, la hispana 
temperamento: ekzistas multaj hispanoj, kiuj konceptas la nacian 
politikon nur en unusola direkto, t.e. la propraj principoj politikaj kaj 
religiaj. Tiuj, kiuj ne same kiel ili pensas, ne estas bonaj patriotoj, ne 
estas bonaj hispanoj. Tia maltoleremo nur kondukas al la propra detruo, 
kies tuja rezulto en tiu ĉi kazo estis, la intercivitana milito. 

Niaopinie, Don Manuel Azana ne tro enprofundigis en la problemon 
kaj prijuĝis ĝin per okuloj de komforta burĝo, ekz. li forgesis indiki 
kiel militokaŭzon la fiaskon de la Agrara Reformo, kies korekta 
prezentado kaj triumfo sendube estus evitinta grandparte tiun cititan 
ekonomian krizon, ja la proletaro droninta en la krizo radikaliĝis kaj 
prave postulis socian revolucion kiel unikan solvon al la propraj 
problemoj. Cetere, la burĝa reĝimo aŭspiciita de la Prezidento 
Azana, ne havis la kuraĝon, nek la forton postuli de la kapitalistoj 




tiun revolucian projekton aŭ alian kun profundaj radikoj sociaj. La rezuiton 
de tiu kapitulaco antaŭ la kapitalismo oni devis pagi baldaŭ je tre alta prezo. 

La sola konkludo esprimebla al tiu sumo de faktoroj, povas esti, ke 
kiam socia justo kaj homama idealo tion postulas, oni devas firme batali ĝis 
la fmo, sen ebla hezito aŭ sveno. 


Juan Antonio Cabezos Martinez 


Bibliografio: 

"Memorias de politica y de guerra " (Memoraĵoj pri politiko kaj milito), de 
Manuel Azana. Eldonejo "Critica ". 

"Causas de la guerra de Espana" (Kaŭzoj de la intercivitana milito en 
Hispanio), de Manuel Azana. Eldonejo "Critica". 

"La Repŭblica Espanola y la guerra civil" (La Hispana Respubliko kaj la 
intercivitana milito), de Gabriel Jakson. 

1931-1939. Eldonejo Orbis. Kolekto Historio-Biblioteko. 

IAM. ANTAU NELONGE. OKAZIS 

La 30-an de septembro 1990, la usona televido montris kion la usonaj soldatoj 
faris en Panamio. Kun la ekskuzo kapti UNU homon (Noriega), ili ne hezitis murdi 
milojn da senkulpaj civiluloj (tio estas, urbaj loĝantoj, simplaj civitanoj; ne soldatoj 
aŭ policistoj). Laŭ la televidprogramo, ili ĵetis iliajn kadavrojn per buldozoj en 
grandajn fosojn, sen ceremonio, sen identigo. Neniu klopodo estis farita por noti 
iliajn nomojn, sciigi parencojn, ktp. Iu, kiu deĵoris en la flughaveno de Panamo 
(ĉefurbo de Panamio), kaj sukcesis eskapi el la senkompata kaj sencela amasmurdo 
de ne-batalantoj, rakontis jene: La malmultaj soldatoj kaj policistoj, kiuj kutime 
gardis la flughavenon, sciante, ke la usonanoj estis alvenintaj, forlasis la lokon. Eĉ 
ne unu soldato, policisto, aŭ armita homo restis en la flughaveno. La restantaj 
gelaboristoj, kontoristoj, bilet-vendistoj, ktp., kiuj kun bonveniga rideto sur la lipoj 
atendis la usonajn soldatojn, ne ridetis longe. La usonanoj envenis maŝinpafaute en 
ĉiu direkto, al ĉiu vivanta estaĵo. Kompreneble, la deĵoristoj tuj klopodis fuĝi, sed 
la invadantoj pafadis al iliaj dorsoj dum ili forkuris... 

Tiam oni montris en la T.V. la klopodojn ankoraŭ faratajn de la popolo 
identigi siajn malaperintajn familianojn. Per potencaj maŝinoj oni elfosas truojn en 

la grundo kaj eltiras kaj knŝigas en longa vico la kadavrojn jam putrajn post pli ol 
ses monatoj. Gepatroj serĉas perditan fiI(in)on; virinoj serĉas perditajn edzojn, kaj 
estis tre nialfacile identigi la restaĵojn. Malgraŭ la ega malbonodoro, ili serĉas kaj 
klopodas legi identigilojn trovitajn en poŝoj, aŭ, manke de ili, rigardas en buŝoj por 
rekoni -dentojn, aŭ ekzamenas ringojn restantajn ĉirkaŭ fingraj ostoj. Tiuj, kiuj 
rekonis amatan parencon, senkonsole eksplodis en ploro. Aliaj, ne trovinte parencon 
en unu vico, iras al alia vico da kadavroj en alia parto de la urbo, kaj al alia, kaj al 
alia, dum la maŝinoj senlace elfosas tunojn da grundo miksita kun homaj korpoj. 

Usono diras, ke ili mortigis 202 M malamikojn M dum la invado de Panamio. 
Granda mensogo, diris homo en la programo. Oni jam estas trovintaj pli ol kvarmil 
murditojn, kaj la serĉado daŭras, ĉar oni ĵetis ilin en kaŝitajn lokojn sen ia ajn 
indikilo. 

Panamianoj neniam pardonos, ke iliaj amataj parencoj estis murditaj sen kialo 
kaj forĵetitaj kvazaŭ ratoj... 

S.D.-n-ro 285. 

Bonvolu ridi... sed ne tro! 


Misintemreto 

Amindumanto maljuna diras al bela fraŭlino; 

-Kiom feliĉa mi povus fari vin! 

Kaj la fraŭlino tuj respondis: 

-Ankaŭ mi pensas kiel vi! ; ĉu eble vi havas konvenan nevon por edzinigi min? 

Alia misintemreto 

Instruisto lerniganta geografion indikas per la fingro punkton de landkarto kaj 
demandas al lernanto: 

-Kio estas tio? 

Kaj la lernanto sen dubi eĉ unu sekundon tuj respondas: 

-Malpura fingro! 


Ankoraŭ pri maloureco 

Malpurema homo diris al siaj amikoj: 

-Mi ne scias kiamaniere mi min maskos ĉi tiun karnavalon, por ke neniu 
povo: min rekoni. 

-Provu vin lavi, respondis unu el ili, kaj 

eĉ via patrino certe ne rekonos vin!. 

*** 

Ŝparemai virinoi 

-Mia edzino estas tiel ŝparema, ke el la ŝtofo 
de sia vestaĵo ŝi faris al mi tri kravatojn. 

-Ho! mia edzino avantaĝas la vian kaj 
estas konsiderinde pli ŝparema, ĉar el unu 
sola kravato mia ŝi faris al si tutan 
vestaĵon. 

*** 

Komoetenta konsilaiito 
Bonfara liomo donacas moneron al 
almozulo kaj kaptas la okazon por konsili 
al li: 

Bonfaranto: -Jen cent pesetoj, sed ne 
elspezu ilin tuj en la unua drinkejo. 




Almozuio: -Mi ja rimarkas, ke vi estas 
kompetenta, sinjoro, ĉar en la dua 
drinkejo de ĉi tiu strato oni ofertas pli 

bonan vinon ol en la unua... 

*** 


Frivoleco 


Modernisma frivola virino parolas kun siaj anvikinoj pri siaj influo en la hejmo 
kaj subpremado al la edzo, kaj kun mokemaj vortoj ofertas al unu el ili: 

-Mi vendas al vi mian edzon, kiom da mono vi donas al mi? 

-Neniom! respondas la alia kun sama ton. 

-Nu, akceptite, la viro jam estas via! 

*** 


Scienco-malkovroi 

Brita sciencisto asertis, ke la televido fortimigas la ratojn. Laŭŝajne. la 
vibrado de la ondoj efikas sur tiujn ronĝulojn tiel, ke ili fbriĝas de la 
televidaj aparatoj. 

Kiani la ĵurnaloj aperigis la informon, leganto rapidis jene respondi: 

-Tio, kio fortimigas la ratojn, ne estas la vibrado, sed... la programoj! 

*** 

Sneciala kvalito 

Antaii nelonge, en amika rondeto, usona aktorino diris en Parizo: 

-La viro de ĉiu lando havas, kompreneble, siajn specialajn kvalitojn kaj ĉarmojn. 
Ekzemple, la angloj, humuron; la francoj, afablecon; la hispanoj, galantecon; la 
italoj, pasian karakteron... 

-Tamen mi edziniĝos kun usonano, ĉar usona edzo scipovas lavi la 
telerojn. 1,1 ** 

Ruza kuracisto 

Kuracisto estis urĝe. vokita al paciento, kiu ege suferis pro forta fiŝosto 
enpikiĝinta ĉe la gorĝo. La kuracisto tre lerte kaj rapide sukcesis forigi la pikilon. 
Post tiel feliĉa operacio, la kliento demandis: 

-Kiom mi devas pagi? 

A1 kio la kuracisto tuj respondis: 

-La duonon de tiu sumo, kiun tre volonte vi estus paginta, kiam la fiŝosto 
ankoraŭ ŝiris vian gorĝon. 

*** 

Leciono nri botaniko 

En leciono pri Botaniko, instruisto demandas al distriĝema lernanto: 

-Kiu estas tiu ĉi herbo? 

-Mi ne scias. 

-Ĉu vere? Ĉu efektive vi ne konas la ntedikagon? Ho! vi estas azeno. 

-Tute ne, sinjoro profesoro, se mi estus azeno, tuj nti estus koninta tiun herbon. 

Maria Fentanda 


Grava por nia Asocio 

Ni atentigas niajn gekantaradojn, kiuj ankoraŭ ne pagis la ĉi-jaran kotizon aŭ 
abonon, fari tion kiel eble plej baldaŭ a! !a Kasisto de HALE. Gravas tiu akurateco 
por nia Asocio! Dankon. 

KIO OKAZAS EN LA MONDO 


Mi supozas, ke multaj trovas tre malfacila respondi tiunci demandon. Antaue, 
oni provis konvinki nin ke ĉion malbonan en la mondo kaŭzis la malbenitaj 
komunistoj. Hodiaŭ, kiam jam praktike ne estas komunistoj en la mondo, escepte 
de kelkaj lastaj mohikanoj sentantaj ke neniam la utopioj estis pli necesaj ol nun, oni 
trovas eks-komunistojn (ĉefe se ili estas burĝdevenaj) interesiĝantaj pri orienta 
mistikismo aŭ pri la ebloj (malmultaj) de persona sukceso en la novliberalaj socioj, 
sed la malbono persistas en la mondo, tiel intense kiel ĉiam... aŭ pli! Nu, oni vidas 
nun ke la malbono ne estis la komunistoj! Kaj la disvolviĝo de la historio montris 
al ni, ke la vera "regno de la malbono" (fama Reagan-a frazo) estas fakte Usono! 
Ĉu ne? Tamen, oni vidas ke la arto esti perversa iĝis pli subtila, pli postulema, kaj 
oni devas observi pli akre por atenti... kaj antaŭeviti la aferon. 

La lastajn semajnojn, ekzemple, multaj personoj ne atentis pri serio da 
noticoj kaŝantaj unu el la plej perfidaj dramoj de la XX -a jarcento: la eventojn en 
Irako. Eĉ Romo ne altrudis al Kartago tiom severajn mezurojn kiel tiuj altruditaj de 
Usono (kun la nekredebla aprobo de la UNO!) al Irako, eĉ pli ferocaj ol tiuj 
aitruditaj al Kubo. La preteksto, kiel ĉiam, estas la defendo de la demokratio. Sed 
oni devas eviti iluziojn. Ŝajnas, fakte, ke Sadam Husein estas diktatoro. Sedalmenaŭ 
li estas diktatoro kiu portis sian landon en la vojon de la moderneco, de la okcidenta 
civilizacio (kiu, malgraŭ ĉio, ankoraŭ estas la plej liberiganta). Sed la alianculoj de 
Usono, la emiroj de la Golfo, Kŭajt, Saudi-Arabio, ktp. estas diktaturoj 
ankoraŭ pli ferocaj, kun la malavantaĝo ke ili estas reakciaj kaj mezepokaj. Usono 
eĉ subtenis la ŝijaistojn de suda Irako por kaŭzi problemojn al Sadam, kvankam 
ŝijaistoj estas kruelegaj malamikoj de la okcidenta civilizacio kaj de la modema 
mondo, de Usono mem. 

Kompreneble, mi supozas ke neniu sin lasas trompi pri la reala motivo de la 
nafta embargo al lrako. Kompreneble, se Irako eksportus sian nafton libere 
(lastatempe oni permesis la eksportadon de nur tre limigita kvoto), Sadam Husein 
ne nur povus daŭrigi sian taskon kreskigi la landon sed tio povus malaltigi la 
mondan prezon de la nafto, kio ne plaĉus al multaj personoj, inkluzive de Usono, 
utiu el la ĉefaj produktantoj. 

Do, pro pure profuavidaj motivoj, oni metas Irakon en situacion 
komplete neakcepteblan, sen mono por aĉeti manĝaĵojn, medikamentojn, 
maŝinojn... la bonfarojn de la modema mondo. La porciolimigo malpliigis la 
nutradan nivelon de la loĝantaro al la minimumo tolerebla, personoj mortas en la 
hospitaloj pro manko de medikamentoj, la infana mortokvanto (antaŭe la plej malalta 
en la Meza Oriento) denove ascendis al koloniaj niveloj. 

Kaj tainen, oiii ne niulte parolis pri tiu ĉi 
afero. La gazetaro mutis. Ja la irakanoj estas tre 
malproksime. Sed novaĵo aperinta antaŭ ne 
muitaj tagoj terurigis min. Gi diris ke 29.000 
usonaj soldatoj kiuj estis en la Golfa miiito 
suferas koniplekson da malsanoj kiu jam nomiĝas 
"sindromo de la Golfa Milito", tre kontaĝeman. 
Ne nur la soldatoj sed ankaŭ iliaj edzinoj suferas 
akutan lacecon, naŭzosenton, dolorojn en la 
ekstremaĵoj, digestajn malfacilaĵojn, vomojn 
kaj... ginekologiajn problemojn en la edzinoj de 
P soldatoj, ĝis abortiĝo kaj infanoj naskitaj kun 
malsanoj kaj neperfektaĵoj. Laŭ esploro 
organizita de la senatano Donald Riegle (usona, 
eh!), estas afekciitaj 78% de la edzinoj de 
soldatoj, 25% de la jam naskiĝintaj post la reveno 
de la niilito. La kontaĝitaj manifestacioj, krom la analizoj de la gasmaskoj kaj aliaj 
elementoj, devigis senatananon Riegle suspekti ke "en la sceno de la konflikto estis 
hemiaj armiloj kaj biologiaj agentoj". 

Se tio veras, ŝajnas ke ne estas dubo pri kiu uzis la hemiajn amŭlojn kaj la 
biologiajn agentojn. Se la malnoblulo estus Irako, la novaĵo ne apems apartigita, 
kvazaŭ honte, en la internaj paĝoj de la ĵurnaloj, kaj senatano Riegle ne bezonus 
esplori la aferon: ĝi venus sur la frontpaĝoj kun ĉiuj detaloj por ke la mondo povus 
malami la monstron kiu nomiĝas Sadam Husein. 

Sed kio devas ĉefe alarmi nin estas tio, kio okazas precize en Irako. Se la 
gasoj afekciis usonajn soldatojn "resalte", kio okazis al la soldatoj kaj la civila 
loĝantaro de Irako? Oni scias nenion, Ĉar, malgraŭ la granda "televida spektaklo" 
organizita de Usono, ni konas pli pri la kartagaj miiitoj aŭ pri la Centjara Milito ol 
pri la agreso de Okcidento kontraŭ Irako. 



Manuel de SEABRA 

LA MOVADO EN KAJ EKSTER IBERIO 


Parizo. 

Kiel anoncite, la 68a SAT-kongreso okazos en Maribor, Slovenio, de la 15a 
ĝis la 22a de julio 1 995. En la SAT -sidejo en Parizo oni organizas aviadilan vojaĝon 
al la kongreso, de la franca ĉefurbo al Ljubljana pere de la flugkompanio "Air 
France”, laŭ jena projekto: 

Flugo AF 2792 ĉu dimanĉe 9/7/95, ĉu 14/7/95, Orly Sud 12,25 h ./ Ljubljana 14 
h. 

Reveno: 23/7/95, Ljubljana 14,40 h./ Parizo-Orly Sud 16,25 h. 

Prezo 1 900 FF proks. al kio oni devas aldoni la koston de la vojaĝo ĝis / al 
Maribor. 

Por certeco partopreni tiun vojaĝon bonvolu sendi antaŭpagon da 1 .000 FF 
precizigante la daton de via foriro. 

Aldonaj informoj ĉe la SAT-sidejo. 


Zaragozo. “Biblioteko D-ro Olavide" 



La veterana esperantista societo “Frateco” de la aragona ĉefŭrbo, 
fondita en 1908 kaj fŭnkcianta seninterrompe de tiu fondojaro 
ĝis hodiaŭ, krom dum la hispana intercivitana milito, posedos de 
la fino de majo 1995 unu el la esperantistaj bibliotekoj plej 
kompletaj de Hispanio, post la decido de familio Olavide donaci sia 
privatan bibliotekon al nia E-rondo. 


D-ro Josĉ OLAVIDE, psikiatro, forpasinta en 1992, tre kompetenta 
esperantisto, estis vera sciado-arkivo pri Esperanta Literaturo kaj 
havis senlintan amon por la libroj, kiujn li aĉetis per akuta fajna 
sentiveco. Li posedis, do, la plej kompletan privatan esperantistan 
bibliotekon de nia lando. 

La biblioteko de "Frateco" de Zaragozo, jam sufiĉe ampleksa post 
la librodonacoj de familioj Manuel kaj Eŭsebio Maynar, Gastŭn, 
k.a. akiras nun altan rangon post tiu de familio Olavide, plej alta 
kontribuo el tiuj libro-donacoj. 

Kiel dankon al tiu grava malavara donaco kaj honore al la esperantisteco de 
la dokta forpasinto, la biblioteko de la centro "Frateco" de Zaragozo, post decido 
de sia estraro, alprenis la nomon “Biblioteko D-ro Josĉ OLAVIDE” 


Barcelono. 

La 23an de aprilo okazas en Kataiunio unu el la plej gravaj kulturaj festoj: 
tradicie la virinoj donacas librojn al la viroj, kaj la viroj rozojn al la virinoj. Ankaŭ 
la Esperantaj Asocioj de Barcelono partoprenas en tiuj festoj kaj ĉi-jare starigis 
standon kun Esperanto-eldonaĵoj: libroj, revuoj, afiŝoj kaj informfolioj pri nia 
movado. 

Ankaŭ en Barcelono, konkrete la 7an de aprilo kaj organizita de SIETI, okazis 
en la Aŭtonoma Universitato de Bellaterra simpozio pri "Nefortaj lingvoj en 
Eŭropo”: babla, kataluna, irlanda, rumana k.a. Partoprenis 8 prelegantoj, inter kiuj 
nia samideano Giordano Moya en la nomo de Esperanto-lingvo, en kiu li sugestis, 
ke registaroj kaj parolantoj de tiuj minoritataj lingvoj, kiel protekto kaj defendo de 
siaj respektivaj lingvoj devus subteni la uzadon en intemaciaj kongresoj de neŭtrala 
lingvo, t.e. Esperanto, kun la celo, ke iom post iom tiuj 7/8 "fortaj" lingvoj perdu 
sian hegemonion en la grandaj internaciaj kunvenoj. Pli ol cent gestudentoj 
partoprenis en la simpozio kaj alta nombro el ili ankaŭ en la debatoj. 


Deziras korespondadi 

Miaj gefiloj, Marijana 18-jara kaj Ylijan 17-jara, dez. kor. kun hispabaj gejunuloj 
pri ĉiuj temoj. 

Adreso: Doĉka Dolapĉieva; bul. Nikola Petkov, 13, pk. 48. BG-6000 KAZANLAK. 
Bulgario. 

Belaj fraŭlinoj Alina, Olga, Elvira, Ira, Orsana, Julia, Tania, lernautinoj de 
2/3/4/5/6 klasoj el meza lernejo dez. kor. kun hispanoj per esperanta aŭ hispana 
lingvo pri: ĉiutaga vivo, lemado, amuzado, muziko, sporto, vojaĝoj ktp. Bonv. 
skribi al jena adreso: Interklubo "Esperanto”-Junulara Gmpo. Nijnevartovsk, 6. 
626440-Siberio Rusio-Poccna. RUSIA. 

GARCIA LORCA KAJ LIA DOMO ĈE LA BEDARO 


Antaŭ kelkaj tagoj oni inaŭguris la domo-muzeon Garda Lorca. En tiu domo 
naskiĝis kelkaj el liaj plej reprezentaj verkoj, nome, "La cigana romancaro" aŭ 
"Sanga nupto" (ambaŭ tradukitaj al Esperanto). De tie li eliris por ne plu reveni ĝis 
kiam oni trovis lin murdita sur la fata intermonta loko nomata Viznar, dum la unuaj 
tragikaj tagoj de la intercivitana hispana milito en 1936. 

Du monatoj pli frue ol kalkulite, la domo de Federico Garcfa Lorca ĉe la bedo 
de San Vicente, la granada bedaro kie la poeto kutimis libertempi dum somero, 
transformiĝis en novan rnuzeon elvokantan lian vivon kaj verkaron. 

Leteroj, libroj, desegnoj, manuskriptoj kun liaj poemoj, privataj objektoj kaj 
aliaj memoraĵoj montriĝas en tiu ĉi nova Lorca-muzeo, kiu celas, kune kun tiu de 
Fuente Vaqueros, omaĝi la figuron kaj memoron de tiu neripetebla artisto, kaj 
integri lin per lia ĉeesto nevidebla, ankoraŭ pli ol ĝis nun, en la belan Granadon de 
liaj revoj. 

La domo-muzeo de Garcfa Lorca iĝas de tiu ĉi momento deviga loko por 
pilgrimado de artistoj, idealistoj kaj simplaj homoj amantaj la lirikon kaj la 
progresemajn sociajn ideojn. 

La domo-muzeo ne nur elvokas la figuron de granda poeto, sed ankaŭ 
atentigas nin, ke kune kun belo, bono, vero kaj homoj sindonemaj, ankaŭ ekzistas 
inter ni homoj perversaj kapablaj murdi poeton kaj atenci kontraŭ la ideoj plej puraj. 
Kiel siatempe kantis Francisco Salinas: 


"Nur ĉar ĝi mirinde kantis 
oni murdis la najtingalon. 

Florplenas la blankaj karmenoj,(*) 
ploras Granada senkonsole, 
pugnoj vibrantaj kun kolero 
postulas punvenĝon furore. 

Venas el vilaĝa turo 
fŭnebra plor’ de sonoriloj, 
larmas silenttrista la luno 
post la morto de Federico. 

Eksonas gitaro preĝauta 
el araba-kaprica fenestro... 

La revaj kortoj de Alhambra 
vibras en doloro kaj piendoj, ktp. 


Kaniarado vizitouto: iant, kiam vi venos al tiu 
ĉi domo-muzeo de Garcia Lorca, inemoru ĉiarn, ke 
ĝi estis la hejmo de idealisma homo amanta la 
belecon, sub kies etoso Ii kreis mirindan lirikan 
mondon. EI ĝi, perforte, li eliris kaj trovis la morton 
fare de homoj, kiuj volis mortigi kuu li la ideojn. Sed 
ili ne atingis la celon, tute kontraŭe ili nur akcelis la 


triumfon de la homa spirito kaj la universalecon de la granda poeto. 


A.M.B. 

(*) Kamieno: populara nomo de vilao en Granado. 


GRAVA ALVOKO AL NIAJ VETERANOJ 

La Hispana Asocio de Laboristoj Esperantistaj (HALE) informas niajn 
gekamaradojn, ke ĉe iniciato de pluraj SAT-membroj sub la devizo "Nia propra 
historio estu nia memoro", nia k-do Antonio Marco Boteila, kun la valora kontribuo 
de kelkaj veteranoj kaj eĉ kuu la ne tiorn veterana kiel tiu de nia k-do Miguel 
Fernŭndez Martfn, verkis historion pri la LABORISTA HISPANA E-MOVADO. 
La celo de tiu ĉi ALVOKO estas antaŭ ol la libro estu eldonita, t.e., dum la 
mallonga periodo de korektoj, aldonoj aŭ forigoj, inviti niajn esperantistajn 
veteranojn, kiuj vivis, suferis kaj strebis por laboristaj esperantistaj celoj, (en 
karceroj, milito, koncentrejoj laboristaj asocioj ktp.) skribi al uia k-do Marco pri la 
propraj spertoj. Bonvenaj estos ankaŭ sugestoj de aliaj esperantistoj. Gravas, ke ili 
infomiu nian k-don pri tiuj viveroj, eĉ se la forpaso de la tempo duonsvenigis tiujn 
impresojn... 

La temoj ĝis nun jam pritraktitaj sed modifeblaj per novaj alportoj jenas: 


TEMARO 

Antaŭparolo. 

Kronikoi nri Laborista E-Movado en Hispanio : 
Naskiĝo de la Movado. 

La hispanaj laboristoj antaŭ la UK en Barcelono. 

La Laborista Movado post la UK. 

Efikoj de la unua mondmilito. 

Revivigo de la E-Movado. Elstaras Vaskolando. 

Grava decido pri Esperanto fare de sindikatoj. 

Rigardo al eksterlando. Fondiĝo de SAT. 

Esperantistoj politike diverspensantaj. 

IPE naskiĝas en Berlino. 

Denove pri nia specifa Hispana Laborista E-Movado. 
Progresas la Movado en Hispanio. 

Potenca progreso de laborista kataluna esperantismo. 
Esperanto en la Nacia kongreso de la Socialista Partio. 
La Laborista E-Movado en Madrido. 

Ribelo de respublikanoj en Jaca. 

Triumfo de la Respubliko en Hispanio. 

Fondo de E-Grupo kun karakterizo solidara. 

La Laborista E-Movado ĉe Kanariaj Insuloj. 

La 14-a SAT-kongreso en Valencio. 

Marksisma politika partio tre esperantema. 

Fondo de la polemika POUM. Andreo NIN. 

Ankoraŭ je la mano de Juan Rĉgulo. 

La hispana intercivitana milito. 

La Laborista E-Movado dum la hispana milito. 

Originala ne-ŝtata nek privata produktadorganizo. 
Laboristaj E-revuoj:"Popola Fronto","Informa Bulteno". 
La Komitato por Ne-Interveno en unu sola direkto. 

La defendo de Madrido. 

La ofensivo de italaj faŝistoj. 

Gemika sub sovaĝa nazia bombardado. 

Riproĉoj al indiferento de Eŭropaj antifaŝistoj. 

Kvereloj en la antifaŝista familio. 

Sekvoj de Ia maja ribelo en Barcelono. 

La deklivo malfavora al la Respublikbatalantoj. 
Esperantisma etoso en laboristaj vicoj. 

Unuiĝo de esperantistaj neŭtraluloj en Barcelono. 

La Intemaciaj Brigadoj en la demokrata Hispanio. 
Terura militofino. 

Ekziliĝo de la hispanaj demokratoj. 

Miaj konversacioj kun generalo Mangada. 
Punkoncentrejoj en Alĝerio. 

Liberigo de ekzilitoj el nord-afrikaj koncentrejoj. 

La longa, longega postmilita periodo en Hispanio. 
Fino de la Dua mondmilito. Apero de «Senŝtatano«. 
Hispanoj ĉe naziaj ekstermejoj. 

Sur la hispana tero. 

K-do Luis Hernindez: lirika talento, fidela homo. 
La fondo de LEA-o en Hispanio. 
SAT-Antaŭkongreso en Ordesa. 

La 59-a SAT-kongreso en Sant Cugat. 

Fondo de HALE. Problemoj, problemoj... 


KVIZO 

ENIGMOLUDO PRI BELETRAJ BESTOJ 

Nomoj de bestoj troviĝas en la titoloj de kelkaj originalaj kaj tradukitaj verkoj 
en Esperanto. Sekvas mallongaj priskriboj de la enliavo de dek tiaj libroj. Ĉu vi 
povas diveni la koncernajn bestojn kaj diri la titolon de la verko kaj la nomon de la 
aŭtoro? 

1 . Maigraŭ la nomo de iania fama Pariza esperantista kabaredo, oni ne aŭdis 
miaŭadon sed humurajn poezion kaj kantojn. _Tiu heredaĵo estas konservita 
en la libro. 


2. Tradukita romano de hungara aŭtoro temas pri psikoiogiaj problemoj de junulo 
suferanta pro skizofrenio. En la titolo estas la noino de longkrura birdo, kiu ofte 
nestas sur tegmentoj. 

3. La titolo de kolektaĵo da dek tri originalaj noveloj verkitaj de hungaro, kiu 
elmigris al Svedio, estas anoncita fare de kokerikado de galina kortbirdo. 

4. Senvesdta homo estas ĉirkaŭita de ululantaj sovaĝaj rabobestoj en tradukaĵo de 
germana aŭtobiografia romano pri la fifama nazia koncentrejo Buchenvvald. 

5. Longvosta birdo el la ordo de paseroformaj birdoj aŭdis fabelojn de sia patrino 
kaj prezentis ilin en la libro. Ĝiaj spritaj, fantaziaj rakontoj havas Esperantajn 
temojn. 

6. Kornhava besto portanta la latinan taksonomian nomon Rangifer tarandus, 
kontribuas sian lapondevenan nomon al originala novel-kolekto pritraktanta la 
vivon kaj landon de la popolo loĝanta en la nordo de Finnlando . 

7. La nomo de felisa kvarpiedulo troviĝas en la titolo de libro kun dek kvar 
mallongaj noveloj de estona verkistino. 

8. Rabobesto el la familio de musteledoj donas sian nomon al la titolo de dramo en 
la serba lingvo pri Bosnio sub aŭstria regado en la 19-a jc. 

9. Enhavas la nomon de dekpieda krustulo la titolo de bildstria aventur-Iibro pri la 
entreprenema raportisto Tinĉjo, kiu kun la kapitano Hadoko kaj la hundo Miluo 
ĉasas drogistojn. 

10. Fiŝnomo formas parton de la titolo de krimromano pri mezaĝa viro, kiu 
malkovras sekretojn de eventoj dum la dua mondmilito en franca vilaĝo. 

Bernard GOLDEN 


BOJKOTO KONTRAŬ LA NAZIA PROPAGANDO! 


Jen listo de naziaj rokbandoj. Ilia muziko estas diversstila (punko, ojo, 
metalroko) kaj eĉ povas plaĉi al vi, sed ili nur estas fiaj faŝistaj grupoj, kiuj nur 
meritas vian malamon. Traduku kaj publikigu tiun ĉi liston en via pralingvo por 
bojkoti kaj detrui propagandilon de aŭtentaj malamikoj de la popolo: 

Agent Buldog (Usono) Kroiz Froten (Germanio) 

Agnostic Front Usono) 
American Eagle (Usono) 

At War (Svedio) 

Battle Zone (Britio) 

B.Justice (Kimrio) 

Blood and Honour (Francio) 
Body Cliecks (Germanio) 
Bohse Onkels (Germanio) 
Boots Brothers (Gennanio) 
Bound for Glory (Usono) 
Brutal Attack (Britio) 

Brutal Combat (Usono) 

Brutal Verschimmelt (Genn.) 
Bunker 84 (Francio) 

Burzum (Norvegio) 

Celtic Dawn (Francio) 
Chauves Pourris (Francio) 
Combat 84 (Britio) 

Combat Rune (Katalunio) 
Condemned 84 (Britio) 
Control Natal (Kolombio) 
Cotzbrocken (Germanio) 
Cro.Mags (Usono) 
Crumsuckers (Usono) 

Cynic Klan (Katalunio) 

Der Fluch (Germanio) 

Die Allierten (Gennanio) 
Dirlewanger (Svedio) 
Division 250 (Katalunio) 
Division 5 (Svedio) 

E1 Klan (Katalunio) 

Endstufe (Gennanio) 

English Rose (Britio) 

Estirpe Imperial (Hispanio) 
Evil Skins (Usono) 

Ex-Cess (Jugoslavio) 

Fasaga (Germanio) 

Fig Action (?) 

Final Solution (Usono) 
Foierstoss (Gemtanio) 

Force de Frapp (Francio) 


Legion 88 (Francio) 

M.A.F. (Gennanio) 

M.O.T.U. (Suomio) 

Mr. Joint (Jugoslavio) 

Nabat (Italio) 

Nordic Thunder (Usono) 
Nordlan (?) 

No Remorse (Britio) 

No Surrender (Britio) 

Oberste Heeresleitung (Genn.) 
Oiffensive (Francio) 

Pantera (Usono) 

Paul Burley and the Four 
Reich (Britio) 

Peggior Amico (Italio) 

Radikhal (Gemianio) 

Ritam Nereda (?) 

Rulirptt Rejects (Germanio) 
Sacrilegeous (Suomio) 

Section 5 (?) 

Sieg (Germanio) 

Skins Korps (?) 

Skrewdriver (Britio) 

Skullhead (Usono) 

Snix (Francio) 

Sociedad Violenta (Kolombio) 
Stab (Italio) 

Strawdogs (Britio-Usono) 
Stormtropers of Dead (Usono) 
Stomiwatch (Usono) 

Storkraft (Germanio) 

Stosstrup (Gemianio) 

Sudden Impact (Usono) 

Squadron (?) 

Swastika (Svedio) 

Tension Fiends (Germanio) 

The Allegiance (Britio) 

The Exploited (Britio) 

Tonstomng (Genuanio) 
Trietbtaber (Germanio) 

Type O Negative (Usono) k.t.p 


N.G.G. 

ORIGINALA POEZIO 


RIVERO 

Yo y mi sombra, dnguto recto . 
y mi sombra, iibru abierlo. 

Manucl Allolaguirre 

Tremol-froncloj estas eĥoj 
— fiksaj, daŭraj kaj arĝemaj — 
de I’ riveraj irosto-tremoj. 

Mi, kun Ia gitaro kune. 

Mi, kun la gitar’, sublunc. 

Junkas knab’ aŭ akva siblo. 

Preter li sin pelas svarmoj 
da travidaj tempo-fiŝoj. 

Mi, kun la gitaro kune. 

Mi, kun la gitar’, sublune. 

Kaj pretere somnambulo 
ade faras himer-digojn, 
frakasatajn de la fluo. 

Mi, kun la gitaro kune. 

Mi, kun la gitar’, sublune. 

Miamorte la gitaron 
tuj sepultu river-kirle, 
ke ĝin ludu plu la ŝaŭmo 

Mi, kun la gitaro kune. 

Mi, kun la gitar’, sublune. 

Miguel Eernŭndez 

